Biramahire Abeddy Christophe
Bamwe bamwitaga Biramahire Christophe abandi bakamwita Biramahire Abeddy hakaba n'ababikusanyiriza hamwe bakamwita Biramahire Christophe Abeddy. Kuri ubu uyu musore ukinira ikipe y'igihugu amavubi, aremeza ko yitwa Biramahire Abeddy kuko yanabiboneye ibyangombwa. Uyu musore yavutse Kuwa 04 ukwakira mu mwaka 1998 avukira mu munjyi wa Kigali.

Urugendo rwa ruhago 
Biramahire Abeddy yaciye mu ikipe ya Bugesera FC barananiranwa agaruka muri Interforce anayifasha kugera mu mikino ya ½ cy’irangiza mu cyiciro cya kabiri cy’umwaka w’imikino 2015-2016 aho bakuwemo na Pepinieres FC. Yaje kugana mu ikipe ya Police FC akinamo umwaka w’imikino 2016-2017 atsinda ibitego birindwi (7). Ibi byaje bisanga ibitego bibiri (2) yatsindiye ikipe y’igihugu y’abatarengeje imyaka 20 yashakaga itike y’igikombe cya Afurika. Igitego kimwe yagitsinze Uganda ikindi acyinjiza Misiri kuri penaliti.

Mu mwaka w’imikino 2017-2018 yari amaze kubonera Police FC igitego kimwe (1) yatsinze FC Musanze mbere yuko abona igitego mu ikipe y’igihugu Amavubi nkuru. Igitego yatsinze Ethiopia kuwa 5 Ugushyingo 2017 i Addis Ababa.

Asinya mu ikipe yo muri Oman 
Biramahire Abeddy Christophe uheruka gufata rutemikirere , yerekeza muri Oman mu ikipe ye nshya AL SUWAIQ CLUB yamaze gusinya amasezerano ,aho yahise anerekanwa ku mugaragaro. Biramahire Abeddy yari asoje amasezerano muri AS Kigali yari amasezerano y’imyaka ibiri.

Reba